ITEL รับทรัพย์ 750 ลบ. หลัง “กองรีทเคทีบีเอสที” เคาะลงทุน “โครงการศูนย์รับฝากข้อมูล”
ITEL รับทรัพย์ 750 ลบ. หลัง “กองรีทเคทีบีเอสที” ไฟเขียวลงทุนโครงการศูนย์รับฝากข้อมูล “INTERLINK DATA CENTER”
ITEL รับทรัพย์ 750 ลบ. หลัง “กองรีทเคทีบีเอสที” ไฟเขียวลงทุนโครงการศูนย์รับฝากข้อมูล "INTERLINK DATA CENTER"
21 มี.ค. 2565

บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยว่า บริษัท เคทีบีเอสที รีท แมเนจเมนท์ จำกัด ในฐานะผู้จัดการกองทรัสต์ของทรัสต์เพื่อการลงทุนในสิทธิการเช่าอสังหาริมทรัพย์ เคทีบีเอสที มิกซ์ (KTBSTMR) มีมติอนุมัติจากการประชุมวิสามัญผู้ถือหุ้น (E-EGM) ครั้งที่ 1/2565 เมื่อวันที่ 16 มีนาคม 2565 ที่ผ่านมาว่า ที่ประชุมผู้ถือหุ้นอนุมัติการกู้ยืมเงินเพื่อลงทุนในอสังหาริมทรัพย์ซื้ออสังหาริมทรัพย์ที่เกี่ยวเนื่องซึ่งใช้ในการดำเนินกิจการเพิ่มเติมครั้งที่ 1 ในวงเงิน 750 ล้านบาท เพื่อเข้าลงทุนในกรรมสิทธิ์ในอสังหาริมทรัพย์โครงการศูนย์รับฝากข้อมูล “INTERLINK DATA CENTER” ของ ITEL ซึ่งคาดว่าจะได้รับเงินภายในเดือนมีนาคมนี้
ด้านนายณัฐนัย อนันตรัมพร ประธานเจ้าหน้าที่บริหาร ITEL เปิดเผยว่า จะนำเงินที่ได้มาลงทุนขยายธุรกิจ Data Center ที่ ITEL ร่วมลงทุนกับ Partner ต่างประเทศ เพื่อรองรับลูกค้า Hyperscale และ Cloud Operator รายใหญ่จากต่างประเทศที่กำลังขยายแผนการให้บริการในประเทศไทยและภูมิภาคเอเชียอย่างต่อเนื่อง เสริมศักยภาพการแข่งขันให้กับ ITEL โดยในไตรมาสนี้บริษัทฯ ได้รับความไว้วางใจจาก Global Top 5 OTT and Cloud Services ตกลงจะเริ่มใช้บริการ Data Center แห่งที่ 2 ของบริษัทฯ ตั้งแต่ไตรมาส 3 ของปีนี้เป็นต้นไป